Akademia Ushtarake amerikane në Uest Point të Nju Jorkut
Qindra kadetë bëhen çdo vit oficerë, pasi diplomohen nga kjo akademi
Pasi ha mëngjesin, dhe fillon rrjedhën e zakonshme të mësimeve në Akademinë Ushtarake West Point në mes të gjithë zhurmave dhe aktiviteteve në sallat e një institucioni akademik ku shumë nga kadetët janë duke bërë seminare matematike apo gramatike kadetin Tyler Quillico e gjen në klasë. Tyler Quillico është student i Qendrës për Luftën kundër Terrorizmit, në Departamentin e Shkencave Shoqërore në West Point. Mund të thuash me gojën plot se këtu pena është më e fortë se shpata. Kadetët diskutojnë dhunën sektare ndërmjet shiitëve dhe sunive në Irak, ku shumë prej tyre do të dërgohen për të shërbyer pasi të kryejnë studimet. Kolonel Lejtnanti Joe Felter është drejtor i Qendrës, që funksionin me fonde private. A pohon se qendra u ngrit si rezultat i drejtpërdrejtë i sulmeve terroriste të 11 shtatorit. Qendra për Luftën kundër Terrorizmit u hap në vitin 2003 për të përmbushur një boshllëk në botëkuptimin që kishte ushtria lidhur me armikun e saj global – terroristin pa shtetësi. Tyler Quillico thotë se brezit të tij i duhet të mësojë të zhvillojë luftë ndryshe nga brezat e mëparshëm. Kjo nënkupton se nevojiten mjete të tjera për të arritur fitore në fushën e betejës. Prandaj qendra për luftën kundër terrorizmit ka sjellë disa nga ekspertët më të mirë në këtë fushë: ish-analistin e CIA-s Jarret Brachman. Ai përgatit studentët e sotëm për betejat e ardhshme duke përdorur strategjitë e armikut: Këto informata janë publike dhe mund të lexohen nga çdokush, por Brachman thotë se para luftës në Irak drejtuesit ushtarakë nuk po përpiqeshin t’i gjenin. Në qendrën kundër terrorizmit çdo temë është e hapur për diskutim, dhe siç shprehen drejtuesit civilë dhe ushtarakë, diskutimet nuk kanë motivim politik: Së paku jo në klasë. Por Quillico thotë se pasi të diplomohet në vitin 2008 ka shumë gjasa që të dërgohet në front, në një vend ku armiku që ai ka përpara dhe e cilëson terrorist, cilësohet nga dikush tjetër si luftëtar për liri. Në një vend ku armiku fsheh bomba në rrugë dhe qëllon nga baza të mbrojtura, dhe ku numri i viktimave vazhdon të rritet nga një luftë që ende nuk ka një datë të caktuar përfundimi. //ze//